

21.03.2014

Projektinitieringsdokument (PID)

Lovgivning i relation til GD2

Den fællesstatslige it-projektmodel, Digitaliseringsstyrelsen  
Produkt: PID, ver. 2.1

**Indhold**

[1 Stamdata 2](#_Toc382230501)

[2 Programmets formål med projektet 2](#_Toc382230502)

[3 Afgrænsning 4](#_Toc382230503)

[4 Mål og succeskriterier 4](#_Toc382230504)

[5 Økonomiske hovedtal og finansiering 5](#_Toc382230505)

[6 Gevinster 6](#_Toc382230506)

[7 Teknisk løsning 6](#_Toc382230507)

[8 Leverancer 6](#_Toc382230508)

[9 Organisering 7](#_Toc382230509)

[10 Tilrettelæggelse og tidsplan 8](#_Toc382230510)

[11 Afhængigheder 9](#_Toc382230511)

[12 Kvalitet 9](#_Toc382230512)

[13 Risici 10](#_Toc382230513)

[14 Interessenter 10](#_Toc382230514)

[15 Kommunikation 10](#_Toc382230515)

[16 Tolerancer 10](#_Toc382230516)

[17 Rapporteringskrav 11](#_Toc382230517)

[18 Revisionshistorik 11](#_Toc382230518)

[19 Bilag 11](#_Toc382230519)

# Stamdata

|  |  |
| --- | --- |
| **Stamdata** |  |
| Projektnavn | *Lovgivning i relation til GD2* |
| Journalnummer | *[Indsæt nummer - valgfrit]* |
| Projektleder | *Gerda Bredvig* |
| Projektets primære formål | *Få fastsat regler, der understøtter og hjemler adresseprogrammet* |
| Nuværende fase | *1.* |

# Programmets formål med projektet

## Den nuværende situation (baggrund)

Danmarks adresser og administrative inddelinger spiller i dag en fundamental rolle som en fælles reference, der benyttes på tværs af forvaltningsområder og sektorer. Oplysningen om en adresses beliggenhed i en bestemt administrativ enhed er i forbindelse med mange myndighedsopgaver en vigtig sagsoplysning.

Inden for politi-, beredskabs- og transportområdet og i det kraftigt voksende marked for satellitbaseret navigation spiller stednavne en tilsvarende vigtig rolle. For alarmopkald og i løsninger for kørselsplanlægning og -optimering er stednavne som "Skejby Sygehus", "Fredericia Banegård" eller "Grenen" ofte lige så vigtige som præcise adresser.

Også i den private sektor udgør data om adresser, administrative enheder og stednavne en kritisk ressource ift. rationelle processer, effektiv transport samt logistik og som grundlag for udvikling af nye produkter og tjenester.

## Formålet med projektets løsning

Projektet indgår i Grunddataprogrammets delprogram 2, Adresseprogrammet (GD2), som skal etablere grundlaget for et effektivt og konsekvent genbrug af grunddata om adresser, stednavne og administrative enheder med henblik på, at disse grunddata:

* Danner et fælles grundlag for en effektiv, sammenhængende digital forvaltning
* Bidrager til konkurrencedygtighed, vækst og innovation hos virksomhederne
* Anvendes som entydig reference for politi-, ulykkes- og kriseberedskab.

Adresseprogrammet omfatter en forbedring af datagrundlaget og etablerer en sammenhængende infrastruktur, der sikrer, at data stilles til rådighed for offentlige og private brugere på en effektiv og sikker måde:

*Adresser*

1. Adresserne i BBR er autoritative grunddata og skal genbruges i offentlige it-løsninger og processer. MBBL fastlægger krav om datakvalitet og aktualitet.  
2. CPR tager de autoritative adresser i brug som grundlag for folkeregistreringen. CVR og SKAT tager de autoritative adresser i brug som grundlag for virksomhedsregistreringen.  
3. MBBL moderniserer adresseregistret i BBR.  
4. Registreringen af vejnavne og oplysninger om vejnavnes og adressers beliggenhed i administrative enheder overføres til BBRs adresseregister fra CPR.  
5. CPR udfaser CPR Vejregistret efter en overgangsperiode.  
6. Kommunerne supplerer BBR's adresser med et antal erhvervs- og enhedsadresser mm., som er i faktisk brug. MBBL bistår kommunerne hermed.

*Stednavne*

7. GST mod erniserer sit stednavnesystem, så det er muligt for andre parter at etablere integration til egne systemer og indmelde nye navne.

*Administrative enheder*

8. GST sikrer, at nationale administrative enheder (fx sogn og postnumre) og obligatoriske kommunale distriktsinddelinger (afstemningsområder) samt supplerende bynavne registreres i KMS' DAGI-system. Dataansvaret er dog uforandret hos den myndighed, der forvalter den pågældende inddeling.  
9. GST etablerer en it-komponent, som kan procesunderstøtte ændringer i en inddeling.  
10. GST og kommunerne aftaler, hvordan der sikres samspil imellem DAGI og kommunale data om distrikter, når CPR Vejregistret nedlægges.

*Adgang til grunddata om adresser, administrative enheder og stednavne*

11. Grunddata om adresser, administrative enheder og stednavne distribueres via datafordeleren og kan frit anvendes af myndigheder og private til kommercielle og ikke-kommercielle

Formålet med lovgivningsprojektet er at etablere de nødvendige hjemler og regelunderstøttelse.

## Projektets bidrag til programmets strategiske mål

Lovgivningen er en forudsætning for at opnå Adresseprogrammets strategiske mål, dvs. at de omfattede grunddata:

* Danner et fælles grundlag for en effektiv, sammenhængende digital forvaltning
* Bidrager til konkurrencedygtighed, vækst og innovation hos virksomhederne
* Anvendes som entydig reference for politi-, ulykkes- og kriseberedskab.

## Den fremtidige situation for programmet efter indførelse af løsningen

Når den nødvendige lovgivning er vedtaget og sat i kraft understøtter den og giver hjemmel til den aftalte forbedring af datagrundlaget og opbygningen af den sammenhængende infrastruktur, som kan sikre at data stilles til rådighed for offentlige og private brugere på en effektiv og sikker måde.

## Situationen hvis projektet ikke gennemføres (business as usual)

Hvis lovgivningsprojektet ikke gennemføres, kan det betyde, at de aftalte forbedringer af datagrundlag og infrastruktur ikke kan gennemføres.

## Alternative løsningsscenarier

Der er ingen alternativer til lovgivning.

# Afgrænsning

Projektet er afgrænset til de lovændringer samt ændringer i bekendtgørelser, som er en forudsætning for gennemførelse af Adresseprogrammet, herunder i relation til BBR-loven, evt. lovgivningen på CPR og CVR-området, samt valglove og love i relation til Danmarks administrative inddeling og stednavne. Projektet omfatter ikke andre lovændringer eller bekendtgørelsesændringer.

# Mål og succeskriterier

Der er 3 overordnede mål i projekt Lovgivning i relation til GD2.

Det ene mål er at identificere, hvilke lovgivningsmæssige ændringer, samt ændringer i bekendtgørelser, der er nødvendige for at resultaterne i Adresseprogrammet kan udmøntes.

Det andet mål er gennemførelse og koordinering af lovgivningsprocessen, så det sikres, at lovgivning gennemføres på de berørte ressortområder samordnet og rettidigt i forhold til Adresseprogrammets implementeringsplan.

Det tredje mål er at sikre en koordineret ændring af bekendtgørelser, som enten er en følge af de gennemførte lovændringer eller som på anden måde er nødvendige for Adresseprogrammets realisering.

Som sit første mål skal projektet som nævnt identificere de lovændringer mv., der er nødvendige for at understøtte og give hjemmel til etableringen af it-systemer samt registrering og videregivelse af oplysninger mv. sådan, som det er forudsat i Adresseprogrammet.

Det skal derfor undersøges, hvilke lovændringer, der skal gennemføres i BBR-loven, CPR-loven, CVR-loven samt evt. love og regler i relation til Danmarks administrative inddeling og stednavne og forskellige valglove. Det skal desuden undersøges, om der er behov for konsekvensændringer i anden lovgivning, og om der er yderlige lovområder inden for projektet, hvor det vil være nødvendigt med lovændringer.

Kortlægningen skal sikre, at alle relevante lovgivningsområder, kommer med i projektet, dvs. også områder, hvor der ikke er behov for lovændringer, fordi lovhjemmelen allerede findes, men hvor der alligevel skal ændres i bekendtgørelser. Af hensyn til fristen for indmelding til lovprogrammet, gennemføres identifikationen af behovet for egentlige lovændringer først, medens kortlægningen af relevante bekendtgørelser mv. afventer en anden fase.

Det andet mål er som nævnt gennemførelse og koordinering af lovgivningsprocessen. Lovgivningsprocessens omfatter: indmeldelse af bidrag til lovprogrammet, udarbejdelse af lovforslag, lovteknisk gennemgang i Justitsministeriets lovkontor, offentlig høring og selve folketingsbehandlingen. Tidsplan og milepælsplan herfor udarbejdes som en del af projektet.

Særligt for så vidt angår bidrag til lovprogrammet nævnes det, at der er frist for afgivelse heraf til Statsministeriet ultimo april/primo maj. Der kan være interne processer, der gør at bidrag skal være klar tidligere.

Desuden nævnes, at bidrag til lovprogrammet som udgangspunkt skal indeholde: Lovforslagets titel og tidspunkt for fremsættelse, et kort resumé af lovforslagets indhold, en uddybende beskrivelse, der skal omhandle baggrund, formål og hovedpunkter i forslaget, oplysning om økonomiske og administrative konsekvenser og konsekvensændringer inden for andre ministerområder og sammenhæng med andre forslag samt en vurdering af om lovgivning er nødvendig.

I forbindelse med afgivelse af bidrag til lovprogrammet skal det vurderes, om hvert minister område fremsætter lovforslag med bemærkning om sammenhæng til anden lovgivning i relation til GD2, eller om det vil være hensigtsmæssigt at fremsætte nogle af forslagene som et samlelovforslag.

Det er derfor vigtigt, at projektet sættes i gang hurtigt, så bidrag til lovprogrammet kan indberettes inden for fristen. Frister mv. for den øvrige del af lovgivningsprocessen kan fastsættes som en del af projektet.

Det tredje mål er som nævnt at koordinere gennemførelsen af de nødvendige ændringer i bekendtgørelser. Denne del af projektopgaven beskrives nærmere i en senere udgave af nærværende dokument.

Det skal dog nævnes at den igangværende ændring af bekendtgørelse om vejnavne og adresser vil komme til at indgå som en del af projektet.

|  |  |  |
| --- | --- | --- |
| **Projektets mål** | **Beskrivelse** | **Succeskriterier** |
| **1. Identificere lovgivningsbehov** | Undersøge hvilke love og bekendtgørelser, der skal ændres. | At alle lovgivningsområder identificeres. |
| 2. Gennemføre og koordinere lovgivning. | Gennemføre lovprocessen. | At lovændringer træder i kraft, så rettidigt, at adresseprogrammet kan realiseres efter planen. |
| **3. Ændringer i bekendtgørelser mv.** | Koordinere og gennemføre ændringer i diverse bekendtgørelser. | At de nødvendige ændringer er trådt i kraft rettidigt. |

# Økonomiske hovedtal og finansiering

Der henvises til ”Adresseprogrammet”.

# Gevinster

## Strategi for gevinstrealisering

Der henvises til ”Adresseprogrammet”.

## Effektiviseringsgevinster

Der henvises til ”Adresseprogrammet”.

## Kvalitetsløftsgevinster

### Ikke-økonomiske gevinster

Der henvises til ”Adresseprogrammet”.

### Økonomiske gevinster for private og virksomheder

Der henvises til ”Adresseprogrammet”.

# Teknisk løsning

Ikke relevant for lovgivningsprojektet.

## Test

Ikke relevant for lovgivningsprojektet.

# Leverancer

Første leverance er bidrag til lovprogrammet. Statsministeriet indkalder sædvanligvis bidrag til lovprogrammet for folketingsåret 2014/2015 i begyndelsen af februar 2014 med frist til afgivelse af bidrag i begyndelsen af maj 2014.

Øvrige leverancer beskrives senere.

## Hovedleverancer

|  |  |  |
| --- | --- | --- |
| **Hovedleverance** | **Beskrivelse** | **Milepæle** |
| 1.Bidrag til lovprogrammet | *Bidrag skal indeholde beskrivelse af de ønskede lovændringer* | *Aflevering af bidrag primo april 2014* |
| **2.** Udarbejdelse af lovforslag | Lovforslag skal indeholde de påkrævede ændringer | Fastsættes som en del af projektet |
| **3.** Høring | Lovforslag skal i en 4 ugers høring | Tidspunkt fastsættes som en del af projektet |
| **4.** Lovteknisk gennemgang | Foretages af Justitsministeriets lovkontor | Fastsættes som en del af projektet |
| **5.** Folketingsbehandling | Behandles 3 gange i Folketinget | Tidspunkter fastsættes senere |
| **6.** Kundgørelse | Optagelse i Lovtidende/Retsinformation | Tidspunkt fastsættes senere |
| **7.** Bekendtgørelse A | Ændring i bekendtgørelse | Tidspunkt fastsættes senere |
| **8.** Bekendtgørelse B | .. | Tidspunkt fastsættes senere |
| **9.** Bekendtgørelse C | … | … |

## Kriterier for overdragelse af leverancer fra projekt til programmet


|  |  |  |  |
| --- | --- | --- | --- |
| **Overtagelseskriterium** | **Beskrivelse** | **Overdrages til** | **Ansvarlig for overdragelse** |
| Projektet afsluttes, når lovændringer og bekendtgørelser er optaget på retsinfo. |  | Programleder | Projektleder |
|  |  |  |  |

# Organisering

## Projektorganisation

Lovgivningsprojektet er en del af den organisation, der er vedtaget i Adresseprogrammet, GD2. Organiseringen af Adresseprogrammet fremgår af nedenstående diagram.

For yderligere beskrivelse af delprogrammets organisering, henvises til programstyringsdokumentet for delprogrammet.



## Styregruppe

Der henvises til ”Adresseprogrammet”.

|  |  |  |
| --- | --- | --- |
| **Rolle** | **Navn** |  |
| **Styregruppeformand / projektejer** | Programstyregruppen v/ formand Søren Rude |  |
| **Seniorbruger (gevinstejere)** | Kommunerne |  |
| **Seniorleverandør** | MBBL |  |

## Projektleder og projektgruppe

|  |  |  |  |
| --- | --- | --- | --- |
| **Rolle** | **Navn og enhed** |  |  |
| **Projektleder** | Gerda Bredvig | MBBL | gbr@mbbl.dk |
| **Projektdeltager** | Kristine Pollas | Geodatastyrelsen | krpol@gst.dk |
| **Projektdeltager** | Tine Kromann Kapper | Erhvervsstyrelsen | TinKap@erst.dk |
| **Projektdeltager** | Grethe Kongstad | CPR | gk@cpr.dk |
| **Projektdeltager** | Jan Wæber | SKAT | Jan. Waeber@skat.dk |

## Øvrige roller og bemanding

Der henvises til ”Adresseprogrammet”.

## Driftsansvarlige

Ikke relevant.

# Tilrettelæggelse og tidsplan

## Strategier for projektets tilrettelæggelse

Strategien er at følge processen i lovprocesguiden på [www.lovprocesguide.dk](http://www.lovprocesguide.dk)

og at følge programmet, således at ændringer i relation til indhold og tid kan indarbejdes i tilrettelæggelsen af lovgivningsprojektet.

## Tidsplan

Tidsplanen for lovprojektet følger praksis for lovforslags gennemførelse. Det forventes, at lovforslag fremsættes januar II. Tidsplanen vil kunne ændres/udskydes, hvis der i andre projekter med gensidig afhængighed sker ændring af tidsplan. Tidsplanen fastsættes i øvrigt som en del af projektet.

|  |  |  |  |  |
| --- | --- | --- | --- | --- |
| **Nr.** | **Fase** | **Statdato** | **Slutdato** | **Varighed i mdr.** |
| 1a | Kortlægning lovgivning | Marts 2014 | 1. april 2014 |  |
| 1b | Kortlægning bekendtgørelser mv | Marts 2014 | 1. juni 2014 |  |
| 2a | Bidrag til Lovprogram | Marts 2014 | 7. april 2014 |  |
| **2b** | **Udarbejdelse af lovforslag** |  |  |  |
| **2c** | Høringsfase |  |  |  |
| **2d** | Lovteknisk gennemgang |  |  |  |
| **2e** | Folketingsbehandling |  |  |  |
| **2f** | Kundgørelse |  | September 2015 |  |
| **3a** | Ændring af bekendtgørelse A |  |  |  |
| **3b** |  |  |  |  |

# Afhængigheder

Det er bl.a. projektets opgave at identificere og håndtere tværgående lovgivnings- og regelafhængigheder. Det skal således sikres, at de forskellige love anvender samme begreber, og at der er sammenhæng i lovgivningen.

# Kvalitet

## Kvalitetsplanlægning

Der skal være:

* kvalitet i selve lovgivningen, jf. lovprocesguiden
* kvalitet, der sikrer, at der er lovgivet på alle nødvendige områder
* tværgående test og kvalitetssikring af sammenhæng i lovforslagene

## Kvalitetskontrol

Kontrol af selve lovgivningen sker ved Justitsministeriets lovteknikgennemgang. Justitsministeriets lovteknikgennemgang er en del af lovprocessen.

Set i lyset af, at adresseprogrammet dækker flere forskellige ministerområder, skal det kvalitetskontrolleres, at der er den nødvendige sammenhæng i de forskellige love, og at der ikke er forhold, der ikke bliver lovgivet om.

## Kvalitetssikring

Lovforslagenes kvalitet sikres ved Justitsministeriets lovteknik gennemgang.

Den funktionelle fuldstændighed kvalitetssikres ved oplistning af lovgivningsområder, nye begreber mv., der kan ”vipses af” til kontrol af, at alt er med.

|  |  |  |
| --- | --- | --- |
| **Ansvar / aktør** | **Kvalitetssikringsrolle** | **Forventet dato for kvalitetssikring** |
| *Justitsministeriets lovkontor* | *Lovkvalitet* | *Fastsættes senere* |
| *Projektet* | *Funktionel fuldstændighed* | *Fastsættes senere* |
| **Projektet** | Tværgående test og kvalitetssikring af sammenhæng i lovforslagene | Fastsættes senere |

# Risici

I nuværende fase af projektet er risikoen om, bidrag til lovprogrammet bliver indmeldt rettidigt.

Evt. øvrige risici identificeres som en del af projektet.

# Interessenter

|  |  |  |  |  |
| --- | --- | --- | --- | --- |
| **Prioritet** | **Interessent / målgruppe** | **Område af projektet med særlig interesse** | **Holdning til projektet og mulig reaktion** | **Betydning for projektet og evt. tiltag til håndtering** |
|  | MBBL programleder |  |  |  |
|  | MBBL ressort for BBR, adresser |  |  |  |
|  | Skat |  |  |  |
|  | KL |  |  |  |

# Kommunikation

## Hovedbudskaber

Lovforslag sendes i høring og offentliggøres på retsinfo.dk. I øvrigt ikke selvstændig kommunikationsplan for lovgivningsprojektet.

## Formidling af budskaber til interessenter/målgrupper

|  |  |  |  |  |  |
| --- | --- | --- | --- | --- | --- |
| **Formidling af budskaber** | | | | | |
| Interessent | Budskab | Medie | Effekt | Dato | Ejer |
|  |  |  |  | *Fastsættes senere* |  |
|  |  |  |  | *Fastsættes senere* |  |

# Tolerancer

Der henvises til ”Adresseprogrammet”.

|  |  |
| --- | --- |
| **Toleranceområde** | **Råderum for projektleder** |
| Projektudgifter: | Der henvises til ”Adresseprogrammet”. |
| Interne ressourcer: | Der henvises til ”Adresseprogrammet”. |
| Tid: | Der henvises til ”Adresseprogrammet |
| Kvalitet: | Der henvises til ”Adresseprogrammet”. |
| Afvigelser og ændringer godkendes af: |  |

# Rapporteringskrav

|  |  |  |  |
| --- | --- | --- | --- |
| **Rapport/produkt** | **Modtager** | **Formål** | **Frekvens** |
| Statusrapportering | Projektforum | Følge projektet | Ved hver milepæl |

# Revisionshistorik

|  |  |  |  |  |
| --- | --- | --- | --- | --- |
| **Revisionsdato** | **Version** | **Ændringer** | **Ændringer markeret?** | **Forfatter** |
| 15-03-2014 | 0.1 | Første udkast | - | Gerda Bredvig, MBBL |
| 22-03-2014 | 0.2 | Diverse tilføjelser | - | Morten Lind, MBBL |
|  |  |  |  |  |

# Bilag

Ingen bilag